Mellem klokken 18 og 22 torsdag aften blev der stjålet et højttalersystem fra en villa på Mølleskoven i Gistrup. Klokken 00.11 var den gal igen - her gik tyverialarmen ved Slagteren og Kokken på Nøvlingevej. Begge steder var det småting, der forsvandt. Men vagtchefen ved Nordjyllands Politi fortæller, at der har været problemer med flere indbrud i Gistrup. Blandt andet den 6. november, hvor der var fem indbrud inden for ganske få timer. - Der har været mange indbrud indenfor de seneste stykke tid, siger vagtchef Mogens Hougesen ved Nordjyllands Politi. Han fortæller, at det meget vel kan være de samme gerningsmænd, der står bag, men at han derudover ikke kan sige mere om sagen. Ved du noget? Så kontakt Nordjyllands Politi på telefon 1-1-4.

Referat:
Siden starten af november har der været flere indbrud i Gistrup, og torsdag var den gal igen.